## El Consell aprova ajudes per valor d’1,7 milions d’euros per a pal·liar els danys produïts per la borrasca Gloria en gener de 2020

*** Un total de 240 municipis es beneficiaran d’estes ajudes destinades a reparar danys en infraestructures i béns públics**

**Valencia.**

El Consell ha aprovat el decret pel qual s’aproven les bases reguladores i es concedixen ajudes per valor d’1.700.000 euros per a pal·liar els danys produïts per la borrasca Gloria, que van afectar nombrosos municipis de la Comunitat Valenciana entre el 19 i el 22 de gener de 2020.

Un total de 240 poblacions de les tres províncies es beneficiaran d’estes ajudes que, tal com arreplega el decret, han d’anar destinades a reparar els danys produïts per este temporal en infraestructures i béns públics, naturals, edificis, mobiliari i ferramenta.

Els ajuntaments tenen de termini fins al 30 d’octubre d’enguany per a dur a terme les actuacions subvencionades i hauran de presentar, així mateix, davant l’Agència de Seguretat i Resposta a les Emergències (AVSRE), una memòria tècnica final que certifique la seua realització correcta.

L’AVSRE, dependent orgànicament de la Conselleria de Justícia i Interior, és la responsable de coordinar les actuacions dels diferents departaments del Consell i altres administracions en les zones que es van veure afectades per esta borrasca.

Per la seua part, la Generalitat efectuarà un control de les actuacions de reparació dels danys que consistirà en la realització d’un control de camp sobre un mínim del 5 % de les sol·licituds presentades i del 5 % del total de l’ajuda concedida, seleccionades mitjançant un procediment aleatori corregit per criteris de factors de risc.

Fecha: 09/07/2024